Document ID: 22004A1223(01)

Reference:
EUR-Lex - 22004A1223(01) - ET
Tähtis õiguslik teade
|
22004A1223(01)
Euroopa Ühenduse ja Hiina Rahvavabariigi valitsuse vaheline tolliküsimustes toimuva koostöö ja vastastikuse haldusabi Leping
Official Journal L 375 , 23/12/2004 P. 0020 - 0026
Euroopa Ühenduse ja Hiina Rahvavabariigi valitsuse vaheline tolliküsimustes toimuva koostöö ja vastastikuse haldusabiLepingEUROOPA ÜHENDUSjaHIINA RAHVAVABARIIGI VALITSUSedaspidi "lepinguosalised",ARVESTADES Hiina Rahvavabariigi ja Euroopa Ühenduse kaubandussuhete tähtsust ning soovides mõlema lepinguosalise kasu silmas pidades toetada nimetatud suhete harmoonilist arengut;USKUDES, et selle eesmärgi saavutamiseks tuleks võtta kohustus arendada tollikoostööd;VÕTTES ARVESSE lepinguosaliste vahelise tolliprotseduuridega seotud tollikoostöö arengut;VÕTTES ARVESSE, et tollialaseid õigusakte rikkuvad toimingud, sealhulgas intellektuaalomandi õiguste rikkumised, kahjustavad mõlema lepinguosalise majandus-, maksu- ja kaubandushuve ning tunnustades tollimaksude ja muude maksude täpse arvestamise tähtsust eelkõige tolliväärtuse määramise, päritolu- ja tariifse klassifikatsiooni reeglite õige rakendamise kaudu;OLLES VEENDUNUD, et selliste toimingute vastaseid meetmeid saab muuta tulemuslikumaks pädevate haldusasutuste vahelise koostöö kaudu;ON KOKKU LEPPINUD JÄRGMISES:I JAOTISÜLDSÄTTEDArtikkel 1MõistedKäesolevas lepingus kasutatakse järgmisi mõisteid:a)tollialased õigusaktidEuroopa Ühenduse ja Hiina Rahvavabariigi mis tahes õigusnormid või muud õiguslikult siduvad dokumendid, millega reguleeritakse kaupade importi, eksporti ja transiiti ning nende suunamist muudele tolliprotseduuridele, sealhulgas keelustamis-, piiramis- ja kontrollimeetmed;b)tolliasutusHiina Rahvavabariigis Hiina Rahvavabariigi Tolli Peaamet ja Euroopa Ühenduses Euroopa Ühenduste Komisjoni tolliküsimuste eest vastutavad pädevad talitused ja Euroopa Ühenduse liikmesriikide tolliasutused;c)taotluse esitanud asutuspädev tolliasutus, kelle lepinguosaline on selleks määranud ja kes taotleb käesoleva lepingu alusel haldusabi;d)taotluse saanud asutuspädev tolliasutus, kelle lepinguosaline on selleks määranud ja kes saab käesoleva lepingu alusel haldusabi taotluse;e)isikuandmedigasugune teave, mis on seotud kindlakstehtud või kindlakstehtava üksikisikuga;f)tollialaseid õigusakte rikkuv toimingmis tahes tollialaste õigusaktide rikkumine või rikkumiskatse;g)isikfüüsiline või juriidiline isik;h)teaveandmed, sealhulgas töödeldud või töötlemata, analüüsitud või analüüsimata andmed, ja mis tahes vormis, sealhulgas elektroonilises vormis, dokumendid, aruanded ja muud teatised või nende tõestatud koopiad.Artikkel 2Territoriaalne kohaldatavusKäesolevat lepingut kohaldatakse ühelt poolt Hiina Rahvavabariigi tolliterritooriumi suhtes, ja teiselt poolt territooriumide suhtes, kus kohaldatakse Euroopa Ühenduse asutamislepingut ja kõnealuses asutamislepingus sätestatud tingimustel.Artikkel 3Edasine arengLepinguosalised võivad käesolevat lepingut ühisel nõusolekul tollikoostöö süvendamiseks konkreetseid sektoreid või küsimusi käsitlevate lepingutega laiendada ja seda täiendada, tehes seda kooskõlas oma tollialaste õigusaktidega.II JAOTISLEPINGU REGULEERIMISALAArtikkel 4Koostöö tegemine ja vastastikuse abi osutamineKäesoleva lepingu alusel teevad lepinguosalised koostööd ja osutavad vastastikust abi kooskõlas oma asjaomaste õigusnormidega. Lisaks teevad mõlemad lepinguosalised käesoleva lepingu alusel koostööd ja osutavad vastastikust abi oma pädevuse ja võimaluste piires.Artikkel 5Muudest lepingutest tulenevad kohustused1. Võttes vastavalt arvesse Euroopa Ühenduse ja liikmesriikide pädevust käesoleva lepingu sätted:a) ei mõjuta lepinguosaliste kohustusi, mis tulenevad muudest rahvusvahelistest lepingutest või konventsioonidest;b) loetakse täiendavateks tollikoostöö ja vastastikuse haldusabi lepingute suhtes, mis on sõlmitud või võidakse sõlmida mõne liikmesriigi ja Hiina Rahvavabariigi vahel;c) ei mõjuta komisjoni pädevate talituste ja liikmesriikide tolliasutuste vahelist teabevahetust käsitlevate ühenduse sätete kohaldamist mis tahes teabe osas, mis on saadud käesoleva lepingu alusel ning võib huvi pakkuda ühendusele.2. Olenemata lõike 1 sätetest on käesoleva lepingu sätted ülimuslikud kahepoolsete tollikoostöö ja vastastikuse haldusabi lepingute suhtes, mis on sõlmitud või sõlmitakse mõne Euroopa Liidu liikmesriigi ja Hiina Rahvavabariigi vahel, juhul kui nende sätted ei ole kooskõlas käesoleva lepingu sätetega.3. Käesoleva lepingu kohaldamisega seotud küsimused lahendatakse lepinguosaliste vaheliste konsultatsioonide käigus käesoleva lepingu artikli 21 alusel moodustatud ühise tollikoostöö komitee raames.III JAOTISTOLLIKOOSTÖÖArtikkel 6Koostöö ulatus1. Lepinguosalised kohustuvad arendama tollikoostööd. Eelkõige püüavad lepinguosalised teha koostööd:a) tolliasutuste vaheliste sidekanalite loomise ja haldamise osas, et soodustada ja kindlustada kiiret teabevahetust;b) tolliasutuste vahelise tõhusa kooskõlastamise soodustamiseks;c) mis tahes muudes käesoleva lepinguga seotud haldusküsimustes, mis võivad aeg-ajalt nõuda ühistegevust.2. Lepinguosalised kohustuvad tolliküsimustes arendama kaubandust hõlbustavaid meetmeid, võttes arvesse selles valdkonnas rahvusvaheliste organisatsioonide tehtud tööd.3. Tollikoostöö käesoleva lepingu alusel hõlmab kõiki tollialaste õigusaktide kohaldamisega seotud küsimusi.Artikkel 7Koostöö tolliprotseduuride osasLepinguosalised kinnitavad, et nad kohustuvad soodustama kaupade seaduslikku liikumist ning vahetavad teavet ja teadmisi tollitehnika ja -protseduuride parandamismeetmete ning arvutisüsteemide kohta, et nimetatud kohustust käesoleva lepingu sätete kohaselt täita.Artikkel 8Tehniline koostööLepinguosaliste tolliasutused võivad, kui see on vastastiku kasulik, anda üksteisele tolliküsimustes tehnilist abi, sealhulgas järgmistes valdkondades:a) töötajate ja ekspertide vahetus eesmärgiga edendada üksteise tollialaste õigusaktide, tolliprotseduuride ja -tehnika tundmist;b) koolitus, eelkõige tolliametnike erioskuste arendamiseks;c) tollialaste õigusaktide ja protseduuridega seotud ametialaste, teaduslike ja tehniliste andmete vahetus;d) reisijate ja kauba käitlemise tehnikad ja täiustatud meetodid;e) mis tahes muud käesoleva lepinguga seotud üldised haldusküsimused, mis võivad aeg-ajalt nõuda tolliasutuste ühistegevust.Artikkel 9Kooskõlastatud seisukoht rahvusvahelistes organisatsioonidesTolliasutused püüavad arendada ja tugevdada koostööd vastastikust huvi pakkuvatel teemadel, et olla ühisel seisukohal, kui neid teemasid arutatakse rahvusvahelistes organisatsioonides.IV JAOTISVASTASTIKUNE HALDUSABIArtikkel 10Kohaldamisala1. Tolliasutused abistavad üksteist, andes kohast teavet, mis aitab tagada tollialaste õigusaktide nõuetekohase kohaldamise ning tollialaste õigusaktide rikkumiste tõkestamise, uurimise ja nende vastu võitlemise.2. Käesolevas lepingus sätestatud abistamine tolliküsimustes hõlmab kõiki lepinguosaliste haldusasutusi, kes on pädevad kohaldama käesolevat lepingut. See ei piira nende eeskirjade kohaldamist, millega reguleeritakse vastastikuse abi andmist kriminaalasjades. Ka ei hõlma see teavet, mis on saadud õigusasutuste taotlusel kasutatud volituste abil.3. Käesolev leping ei hõlma tollimaksude, maksude või rahatrahvide sissenõudmiseks või isikute vahi alla võtmiseks või vara konfiskeerimiseks või arestimiseks antavat abi.Artikkel 11Abistamine taotluse korral1. Taotluse esitanud asutuse palvel esitab taotluse saanud asutus kogu asjakohase teabe, mis aitab taotluse esitanud asutusel tagada tollialaste õigusaktide õige kohaldamise, sealhulgas teabe, mis käsitleb täheldatud või kavandatavaid toiminguid, millega rikutakse või võidakse neid õigusakte rikkuda. Eelkõige edastavad tolliasutused taotluse korral üksteisele teavet tegevuse kohta, millest tulenevalt võib teise lepinguosalise territooriumil toimuda õigusrikkumine, näiteks ebaõigete tollideklaratsioonide ja päritolusertifikaatide, arvete või muude dokumentide kohta, mis on teadaolevalt või mida kahtlustatakse olevat ebaõiged või võltsitud.2. Taotluse esitanud asutuse taotluse korral teatab taotluse saanud asutus talle:a) kas taotluse esitanud lepinguosalise tolliametile esitatud kaubadeklaratsiooni kinnituseks esitatud ametlikud dokumendid on ehtsad;b) kas ühe lepinguosalise territooriumilt eksporditud kaubad on teise lepinguosalise territooriumile imporditud seaduslikult, nimetades vajaduse korral kaupade suhtes kohaldatud tolliprotseduuri;c) kas ühe lepinguosalise territooriumile imporditud kaubad on teise lepinguosalise territooriumilt eksporditud seaduslikult, nimetades vajaduse korral kaupade suhtes kohaldatud tolliprotseduuri.3. Taotluse esitanud asutuse taotluse korral võtab taotluse saanud asutus tema suhtes kehtivate õigusnormide või muude õiguslikult siduvate dokumentide raames vajalikke meetmeid, et tagada erijärelevalve:a) isikute suhtes, kelle puhul on alust arvata, et nad on seotud või on olnud seotud tollialaseid õigusakte rikkuvate toimingutega;b) paikade suhtes, kuhu on ladustatud või kogutud või võidakse ladustada või koguda kaupu viisil, mis annab alust arvata, et nimetatud kaubad on ette nähtud kasutamiseks tollialaseid õigusakte rikkuvateks toiminguteks;c) kaupade suhtes, mida transporditakse või võidakse transportida viisil, mis annab alust arvata, et need on ette nähtud kasutamiseks tollialaseid õigusakte rikkuvateks toiminguteks;d) transpordivahendite suhtes, mida kasutatakse või võidakse kasutada viisil, mis annab alust arvata, et need on ette nähtud kasutamiseks tollialaseid õigusakte rikkuvateks toiminguteks.Artikkel 12Abistamine omal algatuselLepinguosalised abistavad teineteist omal algatusel ning kooskõlas oma õigusnormide või muude õiguslikult siduvate dokumentidega, kui nad peavad seda vajalikuks tollialaste õigusaktide õige kohaldamise huvides, eelkõige juhtudel, mis võivad tekitada olulist kahju teise lepinguosalise majandusele, rahvatervisele, avalikule julgeolekule või kahjustada tema muid olulisi huvisid, järgmistes küsimustes:a) toimingud, mis rikuvad või tunduvad rikkuvat tollialaseid õigusakte ja võivad teisele lepinguosalisele huvi pakkuda;b) tollialaseid õigusakte rikkuvate toimingute teostamise uued viisid või meetodid;c) kaubad, mis on teadaolevalt tollialaste õigusaktide rikkumise objektid;d) isikud, kelle puhul on alust arvata, et nad on seotud või on olnud seotud tollialaseid õigusakte rikkuvate toimingutega;e) transpordivahendid, mille puhul on alust arvata, et neid on kasutatud, kasutatakse või võidakse kasutada tollialaseid õigusakte rikkuvateks toiminguteks.Artikkel 13Abitaotluste vorm ja sisu1. Käesoleva lepingu kohased taotlused tehakse kirjalikult. Taotlusele lisatakse selle täitmiseks vajalikud dokumendid. Kui see on olukorra pakilisuse tõttu vajalik, võib vastu võtta suulisi taotlusi, kuid need kinnitatakse viivitamata kirjalikult.2. Lõike 1 kohased taotlused sisaldavad järgmisi andmeid:a) taotluse esitanud asutuse ametlik kinnitus;b) taotletav meede;c) taotluse eesmärk ja põhjus;d) seonduvad õigusnormid või muud õiguslikult siduvad dokumendid;e) võimalikult täpsed ja terviklikud andmed uuritavate isikute kohta;f) asjaomaste faktide ja juba teostatud uurimise kokkuvõte.3. Taotlused esitatakse taotluse saanud asutuse asjaajamiskeeles või sellele asutusele vastuvõetavas keeles. Seda nõuet ei kohaldata dokumentide suhtes, mis lisatakse lõike 1 alusel esitatud taotlusele.4. Kui taotlus ei vasta eespool loetletud vorminõuetele, võib nõuda selle parandamist või täiendamist; seni võib ette näha ettevaatusabinõusid.Artikkel 14Taotluste täitmine1. Abitaotluse täitmiseks toimib taotluse saanud asutus oma pädevuse ja võimaluste piires nii, nagu ta toimiks enda nimel või sellesama lepinguosalise muude asutuste taotlusel, esitades olemasolevat teavet, tehes vajalikke uurimisi või korraldades nende tegemist.2. Abitaotlusi täidetakse taotluse saanud asutuse suhtes kehtivate õigusnormide või muude õiguslikult siduvate dokumentide kohaselt.3. Lepinguosalise nõuetekohaselt volitatud ametnikud võivad teise lepinguosalise nõusolekul ja viimase kehtestatud tingimustel viibida viimase pädevusse kuuluvate konkreetsete juhtumite uurimise juures.4. Juhul kui nimetatud taotlust ei saa täita, teatatakse sellest viivitamata taotluse esitanud asutusele, tuues ära põhjendused ja mis tahes muu teabe, mis taotluse saanud asutuse arvates on taotluse esitanud asutusele vajalik.Artikkel 15Teabeedastuse vorm1. Taotluse saanud asutus teeb uurimiste tulemused taotluse esitanud asutusele teatavaks kirjalikult ning lisab asjaomased dokumendid, tõestatud koopiad või muud materjalid.2. Kõnealune teave võib olla elektroonilises vormis, mida vajaduse korral kohe seejärel kinnitatakse kirjalikult.Artikkel 16Erandid abistamiskohustusest1. Abi andmisest võib keelduda või selle andmise võib siduda teatud tingimuste ja nõuetega juhul, kui lepinguosaline leiab, et käesoleva lepingu kohane abi:a) kahjustab tõenäoliselt Hiina Rahvavabariigi või käesoleva lepingu alusel abitaotluse saanud Euroopa Ühenduse liikmesriigi suveräänseid õigusi; võib) kahjustab tõenäoliselt avalikku korda, julgeolekut või muid olulisi huve, eelkõige artikli 17 lõikes 2 nimetatud juhtudel võic) rikub tööstus-, äri- või ametisaladust.2. Taotluse saanud asutus võib abi osutamise edasi lükata põhjendusel, et see takistab käimasolevat uurimist, vastutusele võtmist või kohtumenetlust. Sel juhul konsulteerib taotluse saanud asutus taotluse esitanud asutusega, et teha kindlaks, kas abi on võimalik anda selliste tingimuste ja nõuete alusel, mida taotluse saanud asutus vajalikuks peab.3. Kui taotluse esitanud asutus palub abi, mida ta ise ei suudaks taotluse korral anda, viitab ta sellele asjaolule oma taotluses. Sel juhul otsustab taotluse saanud asutus, kuidas sellisele taotlusele vastata.4. Lõigetes 1 ja 2 nimetatud juhtudel tuleb taotluse saanud asutuse otsus ja selle põhjendused taotluse esitanud asutusele viivitamata teatavaks teha.Artikkel 17Teabevahetus ja konfidentsiaalsus1. Igasugune käesoleva lepingu kohaselt mis tahes kujul edastatud teave on salajane või piiratud kasutusega, olenevalt kummagi lepinguosalise kehtivatest eeskirjadest. Selle teabe suhtes kehtib ametisaladuse hoidmise kohustus ja kaitse, mis laieneb samalaadsetele andmetele vastuvõtva lepinguosalise asjakohaste õigusaktide ja ühenduse asutuste suhtes kohaldatavate vastavate sätete kohaselt.2. Isikuandmeid võib vahetada üksnes siis, kui vastuvõttev lepinguosaline kohustub neid andmeid kaitsma vähemalt nii, nagu samal juhul teeks seda edastav lepinguosaline. Teavet andev lepinguosaline ei sätesta rangemaid nõudeid nendest, mis tema haldusalas tema suhtes kehtivad. Lepinguosalised edastavad teineteisele teabe oma kohaldatavate eeskirjade, sealhulgas vajaduse korral ühenduse liikmesriikides kehtivate sätete kohta.3. Ükski käesoleva lepingu säte ei takista käesoleva lepingu kohaselt saadud teabe või dokumentide kasutamist tõenditena haldusmenetluses, mis on algatatud seoses tollialaste õigusaktide rikkumisega. Seepärast võivad lepinguosalised käesoleva lepingu sätete kohaselt saadud teavet ja uuritud dokumente kasutada tõenditena oma tõendusmaterjalides, aruannetes ja ütlustes ning haldusmenetluses. Teabe esitanud või nimetatud dokumendid kättesaadavaks teinud pädevale asutusele teatatakse teabe ja dokumentide sellisest kasutamisest.4. Saadud teavet kasutatakse üksnes käesoleva lepingu kohaldamiseks. Kui üks lepinguosalistest soovib seda teavet muul otstarbel kasutada, peab tal selleks olema teabe andnud asutuse eelnev kirjalik nõusolek. Teabe sellisel kasutamisel tuleb võtta arvesse kõnealuse asutuse ettenähtud piiranguid.5. Käesoleva artikli rakendamise korra määrab kindlaks artikli 21 alusel moodustatud ühine tollikoostöö komitee.Artikkel 18Eksperdid ja tunnistajadTaotluse saanud asutuse ametnikul võib talle antud volituste piires lubada esineda eksperdi või tunnistajana haldusmenetluses, mis käsitleb käesoleva lepinguga hõlmatud küsimusi, teise lepinguosalise territooriumil ja esitada menetluses vajalikke esemeid, dokumente või nende tõestatud ärakirju. Esinemise taotluses tuleb täpselt nimetada, millises haldusasutuses ametiisik peab esinema ning millistes küsimustes ja millise ametikoha või kvalifikatsiooni tõttu seda ametiisikut küsitletakse.Artikkel 19Abistamiskulud1. Lepinguosalised loobuvad kõikidest nõuetest teineteisele, mis on seotud käesolevast lepingust tulenevate kulutuste hüvitamisega, välja arvatud vajaduse korral kulutused ekspertidele ja tunnistajatele ning tõlkidele ja tõlkijatele, kes ei ole avalikud teenistujad.2. Kui taotluse täitmisega kaasnevad kohe või edaspidi täiendavad või erakorralised kulutused, määravad lepinguosalised konsultatsioonide käigus kindlaks taotluse täitmise tähtajad ja tingimused, samuti kulude kandmise korra.V JAOTISLÕPPSÄTTEDArtikkel 20Rakendamine1. Käesoleva lepingu rakendamine usaldatakse ühelt poolt Euroopa Ühenduste Komisjoni tolliküsimuste eest vastutavatele üksustele ja vajaduse korral Euroopa Ühenduse liikmesriikide tolliasutustele, ja teiselt poolt Hiina Rahvavabariigi tolliasutusele. Nad otsustavad kõigi lepingu kohaldamiseks vajalike praktiliste meetmete ja korra üle, võttes arvesse eelkõige andmekaitse osas kehtivaid norme. Nad võivad esitada pädevatele asutustele soovitusi muudatuste kohta, mida on nende arvates käesolevasse lepingusse vaja teha.2. Lepinguosalised konsulteerivad teineteisega ja teatavad seejärel teineteisele käesoleva lepingu sätete kohaselt vastu võetud üksikasjalikest rakenduseeskirjadest.Artikkel 21Ühine tollikoostöö komitee1. Käesolevaga asutatakse ühine tollikoostöö komitee, millesse kuuluvad Hiina Rahvavabariigi tolliasutuse ja Euroopa Ühenduse esindajad. Komitee tuleb kokku vastastikusel kokkuleppel kindlaksmääratud kohas, ajal ning päevakorraga.2. Ühine tollikoostöö komitee täidab muu hulgas järgmisi ülesandeid:a) jälgib lepingu nõuetekohast täitmist;b) käsitleb kõiki lepingu kohaldamisega seotud küsimusi;c) võtab meetmeid, mis on vajalikud tollikoostööks kooskõlas käesoleva lepingu eesmärkidega;d) vahetab arvamusi kõigis tollikoostööga seotud ühist huvi pakkuvates küsimustes, kaasa arvatud edasised meetmed ning nende rakendamiseks vajalikud vahendid;e) annab soovitusi selliste lahenduste leidmisel, mille eesmärk on käesoleva lepingu eesmärkide saavutamine.3. Ühine tollikoostöö komitee võtab vastu oma töökorra.4. Ühine tollikoostöö komitee teavitab vajaduse korral Euroopa Majandusühenduse ja Hiina Rahvavabariigi vahelise kaubandus- ja majanduskoostöölepingu artikli 15 alusel asutatud ühiskomisjoni käesoleva lepingu alusel toimuvast tegevusest.Artikkel 22Jõustumine ja kehtivusaeg1. Käesolev leping jõustub järgmise kuu esimesel päeval pärast seda, kui lepinguosalised on teatanud teineteisele lepingu jõustamiseks vajalike menetluste lõpuleviimisest.2. Kumbki lepinguosaline võib käesoleva lepingu lõpetada, teatades sellest kirjalikult teisele poolele. Leping lõpeb kolm kuud pärast sellest teisele lepinguosalisele teatamist. Enne lepingu lõppemist saadud abitaotlused täidetakse käesoleva lepingu sätete kohaselt.Artikkel 23Autentsed tekstidKäesolev leping koostatakse kahes eksemplaris eesti, hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, saksa, slovaki, sloveeni, soome, taani, tšehhi, ungari ja hiina keeles, kusjuures kõik tekstid on võrdselt autentsed.Selle kinnituseks on täievolilised esindajad käesolevale lepingule alla kirjutanud.Haag, 8. detsember 2004Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlVoor de Europese GemeenschapW imieniu Wspólnoty EuropejskiejPela Comunidade EuropeiaZa Európske spoločenstvoza Evropsko skupnostEuroopan yhteisön puolestaPå Europeiska gemenskapens vägnarPor el Gobierno de la República Popular ChinaZa vládu Činské lidové republikyFor Folkerepublikken Kinas regeringIm Namen der Regierung der Volksrepublik ChinaHiina Rahvavabariigi valitsuse nimelΓια την κυβέρνηση της Λαϊκής Δημοκρατίας της ΚίναςFor the Government of the People's Republic of ChinaPour le gouvernement de la République populaire de ChinePer il Governo della Repubblica popolare cineseKīnas Tautas Republikas vārdāKinijos Liaudies Respublikos Vyriausybės varduA Kínai Népköztársaság kormánya részérőlVoor de Regering van de Volksrepubliek ChinaW imieniu rządu Chińskiej Republiki LudowejPelo Governo da República Popular da ChinaZa vládu Činskey ľudovej republikyZa Vlado Ljudske republike KitajskeKiinan kansantasavallan hallituksen puolestaPå Folkrepubliken Kinas regerings vägnar--------------------------------------------------

Summary:
Tolliküsimustes toimuva koostöö ja vastastikuse abi leping Hiinaga
Tolliküsimustes toimuva koostöö ja vastastikuse abi leping Hiinaga
 
KOKKUVÕTE:
otsus 2004/889/EÜ Euroopa Ühenduse ja Hiina vahelise tolliküsimustes toimuva koostöö ja vastastikuse haldusabi lepingu sõlmimise kohta
Euroopa Ühenduse ja Hiina vaheline tolliküsimustes toimuva koostöö ja vastastikuse haldusabi leping
MIS ON LEPINGU JA OTSUSE EESMÄRK?
Lepingu eesmärk on parandada koostööd lepinguosaliste haldusasutuste vahel, kes vastutavad tollialaste õigusaktide* rakendamise eest.
Otsusega sõlmitakse leping Euroopa Ühenduse (praeguse ELi) nimel.
PÕHIPUNKTID
Tollialaseid õigusakte rikkuvate toimingute tõkestamine on tõhusam, kui seda toetab riikide vastastikune abi tolliküsimustes. Asjaomased toimingud kahjustavad lepinguosaliste majandus-, maksu- ja kaubandushuve. Iga riigi jaoks on oluline tagada tollimaksude ja muude maksude täpse arvestamine.
Tollikoostöö arendamine
Pooled kohustuvad arendama tollikoostööd, eelkõige:luues sidekanaleid;  soodustades haldusasutuste vahelist tõhusat kooskõlastamist;  nähes ette ühistegevust haldusküsimustes;  soodustades kaupade seaduslikku liikumist;  vahetades teavet ja teadmisi tolliprotseduuride kohta;  andes üksteisele tehnilist abi (nt töötajate vahetus, koolitus ja andmete jagamine);  püüdes olla ühisel seisukohal, kui tolliteemasid arutatakse rahvusvahelistes organisatsioonides.  Vastastikune haldusabi
Tolliasutused abistavad üksteist, andes teavet, mis aitab tagada tollialaste õigusaktide nõuetekohase kohaldamise. See ei piira kehtivate eeskirjade kohaldamist, millega reguleeritakse vastastikuse abi andmist kriminaalasjades. Ka ei kehti see teabe kohta, mis on saadud õigusasutuste taotlusel.
Käesolev leping ei hõlma abi, mida antakse:tollimaksude, maksude või rahatrahvide sissenõudmiseks;  isikute vahi alla võtmiseks;  vara konfiskeerimiseks või arestimiseks.  Lepingus käsitletakse nii abistamist taotluse korral kui ka abistamist omal algatusel.
Abistamine taotluse korral – taotluse esitanud asutuse palvel esitab taotluse saanud asutus kogu teabe, mis aitab taotluse esitanud asutusel tagada tollialaste õigusaktide õige kohaldamise. Teave võib olla seotud järgmisega:tegevused, millest tulenevalt võib teise lepinguosalise territooriumil toimuda õigusrikkumine, näiteks ebaõiged tollideklaratsioonid või muud võltsitud dokumendid;  kas kaubadeklaratsiooni kinnituseks esitatud ametlikud dokumendid on ehtsad;  kas kaubad ühe lepinguosalise territooriumilt teise lepinguosalise territooriumile on eksporditud või imporditud seaduslikult, ning kohaldatud tolliprotseduur.  Taotluse esitanud asutuse taotluse korral peab taotluse saanud asutus oma pädevuse raames võtma ka vajalikke meetmeid, et tagada erijärelevalve. Järelevalve toimub isikute suhtes, kelle puhul on alust arvata, et nad on rikkunud ühe osapoole tollialaseid õigusakte. Samuti võib see hõlmata paikasid, ladusid, transporditavaid kaupu ja transpordivahendeid, mida on kasutatud õigusakte rikkuvateks toiminguteks.
Abistamine omal algatusel – lepinguosalised võivad teineteist abistavad omal algatusel juhtudel, kui ametlik taotlus ei ole võimalik olukorra pakilisuse tõttu, ja mis võivad tekitada olulist kahju majandusele, rahvatervisele, avalikule julgeolekule või kahjustada muid olulisi huvisid.
Abitaotluse vorm ja sisu ning erandid abistamiskohustusest
Taotlused peavad vastama vormi ja sisu osas teatud nõuetele ning sisaldama järgmisi andmeid:taotluse esitanud asutuse ametlik kinnitus;  taotletav meede;  taotluse eesmärk ja põhjus.  Taotluse saanud asutus toimib nii, nagu ta toimiks enda nimel. Ta käsitleb taotlusi kooskõlas tema haldusalas kehtivate õiguslikult siduvate dokumentidega. Vastus tuleb esitada kirjalikult.
Lubatud on erandid abistamiskohustusest. Abi andmisest võib keelduda või selle andmise võib siduda teatud nõuetega juhul, kui abi kahjustab tõenäoliselt:Hiina või abitaotluse saanud ELi riigi suveräänseid õigusi;  avalikku korda, julgeolekut või muid olulisi huve.  Leping sisaldab esitatud teabe konfidentsiaalsusklausleid.
JÕUSTUMISE KUUPÄEV
Leping jõustus 1. aprillil 2005. Seda kohaldatakse Hiina Rahvavabariigi tolliterritooriumi ja 28 ELi riigi territooriumide suhtes.
TAUST
2017. aasta juunis allkirjastasid Euroopa Komisjon ja Hiina Rahvavabariigi Tolli Peaamet tollikoostöö strateegilise raamistiku aastateks 2018–2020. Selles korratakse ELi ja Hiina vahelise koostöö ja vastastikuse abi peamisi eesmärke ning see põhineb tolliküsimustes toimuva koostöö ja vastastikuse haldusabi lepingul. Määratletud prioriteedid hõlmavad intellektuaalomandi õiguste jõustamist, tarneahela turvalisust, pettustevastast võitlust (finantspettused ja keskkonnaga seotud pettused) ja statistikat. Uues strateegilises raamistikus nähakse ette ka koostöö e-kaubandusega seotud küsimustes.
PÕHIMÕISTED
Tollialased õigusaktid – hõlmavad ELi või Hiina kõiki õigusnorme, millega reguleeritakse kaupade importi, eksporti ja transiiti ning nende suunamist muudele tolliprotseduuridele, sealhulgas keelustamis-, piiramis- ja kontrollimeetmed.
PÕHIDOKUMENDID
Nõukogu 16. novembri 2004. aasta otsus 2004/889/EÜ Euroopa Ühenduse ja Hiina Rahvavabariigi valitsuse vahelise tolliküsimustes toimuva koostöö ja vastastikuse haldusabi lepingu kohta (ELT L 375, 23.12.2004, lk 19)
Euroopa Ühenduse ja Hiina Rahvavabariigi valitsuse vaheline tolliküsimustes toimuva koostöö ja vastastikuse haldusabi leping (ELT L 375, 23.12.2004, lk 20–26)
SEONDUVAD DOKUMENDID
ELi ja Hiina vahelise kaubanduse edendamine ja turvalisuse tugevdamine: Euroopa Liidu ja Hiina Rahvavabariigi valitsuse vaheline tollikoostöö strateegiline raamistik aastateks 2018–2020, 22. mai 2017 (Euroopa Liidu Nõukogu dokument)
Euroopa Ühenduse ja Hiina Rahvavabariigi valitsuse vahelise tolliküsimustes toimuva koostöö ja vastastikuse haldusabi lepinguga loodud ühise tollikoostöö komitee 16. mai 2014. aasta otsus 2014/772/EL, milles käsitletakse Euroopa Liidu volitatud ettevõtjate programmi ja Hiina Rahvavabariigi ettevõtjate liigitamise meetmete vastastikust tunnustamist (ELT L 315, 1.11.2014, lk 46–50)
Teave Euroopa Ühenduse ja Hiina Rahvavabariigi vahelise tolliküsimustes toimuva koostöö ja vastastikuse haldusabi lepingu jõustumise kohta (ELT L 110, 30.4.2005, lk 80)
Viimati muudetud: 08.01.2019